Mare Pork

Mare Pork (neiuna Mare Metssoo; sündinud 17. aprillil 1950) on eesti psühholoog, psühhoterapeut ja koolitaja.

Haridus
Mare Pork on lõpetanud 1968. aastal Tallinna 10. Keskkooli kuldmedaliga. Seejärel õppis ta Tartu Riikliku Ülikoolis psühholoogiat, neljandast kursusest (1971) läks üle Moskva Riiklikku Ülikooli. Moskvas kaitses ta 1977. aastal väitekirja "Исследование межполушарной асимметрии в процессе стереоскопического восприятия"М. А. МАТОВА "ФОРМИРОВАНИЕ АСИММЕТРИИ И СИММЕТРИИ ЗРИТЕЛЬНОГО ВОСПРИЯТИЯ В ПРОЦЕССЕ ПРАКТИЧЕСКОЙ ДЕЯТЕЛЬНОСТИ ЧЕЛОВЕКА" ja sai psühholoogiakandidaadi kraadi. Hiljem on ta end täiendanud Inglismaal ja Ameerika Ühendriikides,Tarmo Teder "Jumalal on psühhoterapeudiga võrreldes mitu eelist" EPL, 12. aprill 1996 (intervjuu). sealhulgas stažeerinud Middletowni Nõustamiskeskuses ja Yale'i Ülikoolis.Haridusjuhtide Aastakonverents 2010 programm Fastleader.com kodulehel.

Töö
Mare Pork on alates 1977. aastast töötanud teaduri ja/või õppejõuna Tallinna Pedagoogilises Instituudis / Tallinna Ülikoolis, 2023. aastast on ta kliinilise psühholoogia emeriitprofessor. 

Aastatel 1992–1997 töötas ta juhtiva konsultandina ka personaliotsinguettevõttes Fontes PMP AS. Alates 1997. aastast juhib ta enda asutatud konsultatsioonifirmat HR Consulting. Pork on teinud psühholoogiakoolitusi Invictas, Äripäeva koolituskeskuses jt koolitusfirmades. 

Lisaks paljudele Eesti ettevõtete tippjuhtidele on ta psühholoogina nõustanud ka tippsportlasi Kristina ŠmiguniJaan Martinson. "Kristina palkas Rootsi koondise peatreeneri Inge Bråteni" Õhtuleht, 4. juuli 2005. ja Kaia Kanepit.Kaia Kanepi: ma ei pea karjääri lõpetamise peale veel mõtlema. Eesti Päevaleht, nr 223, 18.11.2014.

Ühiskondlik tegevus
Ta on kuulunud Heateo Sihtasutuse nõukokku.

Aimeartiklid
Mare Porgi psühholoogiateemalisi artikleid on ilmunud ajakirjades Director, Pere ja Kodu, Eesti Naine, Kirke jts. Ta on kirjutanud eessõna Shere Hite'i raamatu "Seks ja äri" eestikeelsele tõlkele (Tartu: Fontese Kirjastus, 2001) ja järelsõna Richard Lepsingeri raamatu "360° tagasiside kasutamise kunst ja teadus" tõlkele (Tallinn: Tänapäev, 2004).

 Tunnustus 
2014 – Valgetähe IV klassi teenetemärk"Presidendilt saab tänavu teenetemärgi 99 inimest" ERR, 5. veebruar 2014.

Viited

Välislingid

 Mare Porgi koduleht
 Tarmo Teder. "Jumalal on psühhoterapeudiga võrreldes mitu eelist" Eesti Päevaleht, 12. aprill 1996 (intervjuu)
 Urve Vilk. "Mare Pork: Koolitus olgu puhkus ja pingutus" Äripäev, 6. veebruar 2008
 Veikko Täär intervjueerib Mare Porki ja Vahur Krafti Nordea telesaates, 26. aprill 2010 (video)
 "Mare Pork: eestlane häbeneb õnnelik olla" Äripäev, 30. aprill 2009
 Sulev Oll. "Mare Pork: Kes ei jaksa rõõmustada, võiks kogu hingest tahta olla rahulik" Maaleht, 30. aprill 2009 (intervjuu)
 Katre Pilvinski. "Pork: hinnatõus koos lollitamisega vihastab" Äripäev, 16. detsember 2010
 Mari Kukk. "Mare Pork: hirmununa või vihasena on inimene rumalam kui muidu. Ukraina sõjavägi on sellest õppinud" Maaleht, 24. november 2022
 "Kajalood. Mare Pork" ERR Vikerraadio, 17. veebruar 2024
 Annika Remmel. Mare Pork: rahulolu algab igapäevase elu ilu üle rõõmustamisest ERR Eeter, 28. september 2024

Kategooria:Psühhoterapeudid
Kategooria:Eesti psühholoogid
Kategooria:Moskva ülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1950